Hovik Abrahamjan

Hovik Argami Abrahamjan (armensk: ; født 24. januar 1958) er en armensk politiker. Han er medlem av Armenias republikanske parti og var statsminister i Armenia fra 13. april 2014 til 8. september 2016. Tidligere har han vært parlamentspresident.

Tidlig liv 
Abrahamjan ble født i landsbyen Mkhtsjjan i Ararat. Han startet sin yrkeskarriere i 1990 som avdelingsleder i brandyfabrikken i Burastan. Senere var han direktør i Arasjats vin- og brandyfabrikk. I 1995 ble han medlem av Armenias parlament. Han ble ordfører i Artasjat i 1996 og guvernør i Ararat i 1998.

Politisk karriere 
Under president Robert Kotsjarjans administrasjon, ble Abrahamjan minister for Armenias territorielle administrasjon. Han hadde denne posisjonen inntil 2008, da president Serzj Sargsian ble valgt. Abrahamjan fratrådte stillingen sin for å bli sjef for presidentens stab. I august 2008 ble Sargsian gjenvalgt av nasjonalforsamlingen, som førte til at Abrahamjan ble valgt som parlamentspresident. Han gikk av som parlamentspresident i november 2011 og ble gjenvalgt som vanlig representant 6. mai 2012 som medlem av Armenias republikanske parti. Han var imot sin forgjengers lovforslag som ville ha fått armenske politikere og andre offentlige tjenestemenn til å oppgi næringsinteresser og hvor mye de eide i næringsvirksomheter.

Statsminister 
Abrahamjan ble utvalgt som statsminister i april 2014 etter at Tigran Sargsian gikk av. Abrahamjan ble nominert som statsminister av presidenten, som mente han var en «veldig effektiv ny statsminister». Han ble gratulert av den russiske statsministeren, Dmitrij Medvedev.

Referanser

Eksterne lenker 
 

Armenske statsministre
Armenske parlamentsmedlemmer
Fødsler i 1958
Personer fra provinsen Ararat